Kiichi Miyazawa

Kiičis Mijazava (, 1919 m. spalio 8 d. – 2007 m. birželio 28 d.) – Japonijos politikas, buvęs šalies ministras pirmininkas (1991–1993 m.), įvairių ministerijų ministras, ilgametis parlamento narys.Hoover, W. D. (2011). Historical Dictionary of Postwar Japan. Scarecrow Press, p. 187

 Biografija 
Mijazava gimė 1919 m. Fukujamos mieste Hirošimos prefektūroje. Baigė Tokijo universitetą. 1941 m. pradėjo dirbti Finansų ministerijoje. Po Antrojo pasaulinio karo buvo nuolat išrenkamas į parlamentą, ėjo įvairias aukštas pareigas vyriausybėje. Dirbo tarptautinės prekybos ir pramonės ministru (1970–1971 m.), užsienio reikalų ministru (1974–1976 m.), vyriausybės vyriausiuoju sekretoriumi (1980–1982 m.), finansų ministru (1986–1988 m., 1998–2001 m.) 1988 m. buvo vienas iš įtariamųjų korupcija Recruit skandale. Nepaisant to, susiklosčius palankioms aplinkybėms, 1991 m. tapo Japonijos ministru pirmininku.

1982 m., eidamas vyriausybės vyriausiojo sekretoriaus pareigas, Mijazava pagarsėjo pareiškimu dėl santykių su Kinija ir Pietų Korėja. Tais metais pačioje Japonijoje kilo skandalas dėl šalies mokyklose naudojamų istorijos vadovėlių, o vėliau kaimyninės šalys išreiškė nepasitenkinimą dėl juose nekritiškai pateikiamo Japonijos vaidmens XX a. pirmos pusės istoriniuose įvykiuose. Mijazava tuomet paviešino pareiškimą, kuriame teigė, kad „Japonija, atsižvelgdama į draugiškų santykių mezgimą ir geranoriškumą kaimyninių šalių atžvilgiu, atkreips dėmesį į išreiškiamą kritiką ir pakoreguos vyriausybės atsaką“.Ryuji, H. (2019). Understanding History in Asia: what diplomatic documents reveal. Japan Publishing Industry Foundation for Culture, p. 36

Kaip ministro pirmininko, labiausiai pagarsėję Mijazavos politikos žingsniai buvo įstatymo, leidžiančio Japonijos savigynos pajėgoms dalyvauti taikos palaikymo misijose, priėmimas bei prekybos sutarties su JAV derybos. Iš ministro pirmininko pareigų Mijazavai teko pasitraukti po valdančiosios Liberalų demokratų partijos įtakos susilpnėjimo parlamente 1993 m., tačiau jis išliko aktyvus politikoje iki 2003 m.Arthur, J., Stockwin, A. (2003). Dictionary of the Modern Politics of Japan. Routledge, p. 246

 Galerija 

 Šaltiniai 

|-

Kategorija:Japonijos ministrai pirmininkai
Kategorija:Japonijos ministrai
Kategorija:Japonijos Atstovų rūmų nariai
Kategorija:Japonijos užsienio reikalų ministrai
Kategorija:Japonijos finansų ministrai